**Қазақстан Республикасының**

**Парламентінің Мәжілісі**

**«Қазақстан Республикасының Үкіметі мен Сауд Аравия Корольдігінің Үкіметі арасындағы жел электр станциясының жобасын іске асыру туралы келісімді ратификациялау туралы» Қазақстан Республикасы Заңының жобасына**

**ТҮСІНДІРМЕ ЖАЗБА**

2022 жылғы 8 тамыздағы № 12-11/04-550//55-93-5.12 тапсырманы орындау үшін, 2024 жылғы 7 наурызда Қазақстан Республикасының Үкіметі мен Сауд Аравия Корольдігінің Үкіметі арасындағы жел электр станциясының жобасын іске асыру туралы келісімге қол қойды (әрі қарай - Келісім).

Келісімнің мақсаты Қазақстан Республикасының аумағында жаңартылатын энергия көздері, орнықты даму саласындағы жобаларды ілгерілету, әзірлеу және іске асыру арқылы жаһандық жылынуға қарсы күресте Тараптар арасындағы ынтымақтастықты жүзеге асыру болып табылады. Атап айтқанда, Келісім Тараптардың энергетикалық қауіпсіздік саласындағы мақсаттары мен басымдықтарына қол жеткізуге, сондай-ақ міндеттемелерін орындауға, экологиялық таза технологияларға көшуге және шығарындыларды азайтуға жәрдемдесуі мүмкін жобаларды ілгерілетуге бағытталған.

Келісім шеңберінде Жетісу облысында жалпы қуаты 1 ГВт жел энергиясын пайдаланатын жел электр станциясының жобасын (бұдан әрі - Жоба) салу жоспарлануда.

Келісім жаңартылатын энергия көздері саласындағы жобаларға және жасыл технологиялар және электр энергиясын өндіруге және сақтауға бағытталған инновацияларға қолданылады.

Жобаны іске асыру ЖЭК секторын дамытуды жалғастыруға, 2030 жылға қарай - 15% - ға қол жеткізуді көздейтін ЖЭК дамуының қабылданған нақты нысаналы индикаторларына қол жеткізуге, сондай-ақ жыл сайынғы көмірқышқыл газының (С02) шығарындыларын қысқартуға мүмкіндік береді.

Жобаны қабылдау әлеуметтік-экономикалық, құқықтық және өзге де салдарға әкеп соқпайды, жобаның ережелері ұлттық қауіпсіздікті қамтамасыз етуге әсер етпейді.

Жобаны іске асыру шеңберінде 250-ге дейін тұрақты жұмыс орны, 3000-ге дейін уақытша жұмыс орны құрылады, шамамен 1,8 миллиард доллар инвестиция тартылады, сондай-ақ қосымша 3500 млрд.кВтсағ жасыл энергия өндіріледі.

Сондай-ақ, жобаны іске асыру мемлекеттік және жергілікті бюджеттердің кірістерін қысқартуды немесе шығыстарын ұлғайтуды көздемейді.

Келісімді ратификациялау кезінде жобаны іске асыру теріс әлеуметтік-экономикалық және құқықтық салдарға әкеп соқпайды, сондай-ақ республикалық бюджеттен қосымша қаржылық шығындарды талап етпейді.

Заң жобасын іске асыру үшін заңға тәуелді нормативтік құқықтық актілерді қабылдау талап етпейді.

Жоғарыда баяндалғанның негізінде «Қазақстан Республикасының халықаралық шарттары туралы» Заңының 13 бабына сәйкес Қазақстан Республикасының Парламенті Мәжілісінің қарауына «Қазақстан Республикасының Үкіметі мен Біріккен Араб Әмірліктерінің Үкіметі арасындағы жел электр станциясының жобасын іске асыру туралы келісімді ратификациялау туралы» Қазақстан Республикасы Заңының жобасын енгізеді.

|  |  |
| --- | --- |
| **Қазақстан Республикасының** |  |

**Премьер-Министрі О. Бектенов**